b'\n_START_ARTICLE_\nDreyfus-palkinto\n_START_PARAGRAPH_\nDreyfus-palkinto (engl. Dreyfus Prize in the Chemical Sciences) on Camille ja Henry Dreyfusin s\xc3\xa4\xc3\xa4ti\xc3\xb6n jakama kansainv\xc3\xa4linen kemian alan palkinto. Se on suuruudeltaan 250\xc2\xa0000 Yhdysvaltain dollaria ja se jaetaan joka toinen vuosi yhdelle merkitt\xc3\xa4v\xc3\xa4lle kemian tutkijalle._NEWLINE_Dreyfusin veljekset keksiv\xc3\xa4t viskoosin ja perustivat 1900-luvun alussa sit\xc3\xa4 valmistavan tehtaan kotimaahansa Sveitsiin (Cellonit Gesellschaft Dreyfus and Co), Britanniaan (British Celanese) ja Yhdysvaltoihin (Celanese-yhti\xc3\xb6)._NEWLINE_Palkinto jaettiin ensi kerran vuonna 2009 Harvardin yliopiston tutkija George M. Whitesidesille materiaalikemian saavutuksistaan. Vuonna 2011 palkinnon sai Northwestern-yliopiston Tobin J. Marks katalyytteihin liittyv\xc3\xa4st\xc3\xa4 tutkimuksestaan, vuonna 2013 R. Graham Cooks kemiallisten instrumenttien kehitysty\xc3\xb6st\xc3\xa4\xc3\xa4n Purdue-yliopistossa ja vuonna 2015 Krzysztof Matyjaszewski polymeerikemian tutkimuksestaan Carnegie Mellon -yliopistossa.'